

**I./ Szöveges beszámoló**

**a Magyar Régészeti és Művészettörténeti Társulat 2016. évi tevékenységéről**

2016-ben a Társulat éves közgyűlésén és vándorgyűlésén kívül az alább részletezett 10 régészeti (**R)**, 7 művészettörténeti (**M**) programot és 13 szakvezetéssel egybekötött kiállítás-látogatást (**K**) kínált tagjainak, melyeket a megtartásuk időrendje szerint sorolunk fel. Az előadásoknak és konferenciáknak alapvetően a Magyar Nemzeti Múzeum, néhány rendezvénynek a Magyar Nemzeti Galéria biztosított helyszínt.

1. **Kiállítás-látogatás szakvezetéssel**

A Magyar Nemzeti Galéria „A túlélő árnyéka – az El Kazovszkij élet/mű” című kiállításának megtekintése, szakvezetést tartottak a kiállítás kurátorai: Jerger Krisztina, Rényi András, Százados László

A rendezvény időpontja: 2016. január 25. (**K**)

1. **Kiállítás-látogatás szakvezetéssel**

A Magyar Tudományos Akadémia Művészeti Gyűjteménye által rendezett, a „150 éves az Akadémia palotája” című kiállítás megtekintése, szakvezetést tartott a kiállítás kurátora:

Bicskei Éva, a Művészeti Gyűjtemény vezetője

A rendezvény időpontja: 2016. február 15. (**K**)

1. **Kiállítás-látogatás szakvezetéssel**

A Budapesti Történeti Múzeum Aquincumi Múzeuma „Wellness az ókorban – Fürdőkultúra Aquincumban” című kiállításának megtekintése, szakvezetést tartott a kiállítás kurátora:

Némethné Dr. Fényes Gabriella

A rendezvény időpontja: 2016. március 9. (**K**)

1. **A társulat 2015. évet lezáró közgyűlése, a Társulat kitüntető érmeinek átadása**

A közgyűlésen hangzott el Urbach Zsuzsa – Varga Ágota: „A Szépművészeti Múzeum korai németalföldi festményeinek szakkatalógusa” című díszelőadása.

A közgyűlés hivatalos programpontjait (főtitkári beszámoló, pénztárosi jelentés, számvizsgáló bizottság jelentése, 2016. évi programok ismertetése) követően került sor a Társulat kitüntető díjainak átadására, a beérkezett javaslatok nyomán a közgyűlés szavazott a díjazottak személyéről.

A Magyar Régészeti és Művészettörténeti Társulat kitüntető érmeit kapták 2016-ben:

Rómer-érem: Zsidi Paula, laudáció: Borhy László

Ipolyi-érem: Farbaky Péter, laudáció: Végh János

Kuzsinszky-érem: Ilon Gábor, laudáció: T. Bíró Katalin

Pasteiner-érem: Veszprémi Nóra, laudáció: Róka Enikő

A rendezvény időpontja:2016. március 21. (**M**)

1. **Kiállítás-látogatás szakvezetéssel**

A Várkert Bazárban bemutatott, Koszta József gyűjteményes kiállításának megtekintése, szakvezetést tartott a kiállítás kurátora: Dr. Szinyei Merse Anna

A rendezvény időpontja: 2016. április 4. (**K**)

1. **A Társulat kitüntetettjeinek előadás-sorozata**

A februárra meghirdetett, betegség miatt elmaradt rendezvény: a 2015. évben Kuzsinszky-díjjal kitüntetett régész, Mráv Zsolt: „Utazás a Túlvilágra – A pannoniai kocsisírok kutatásának új eredményei” című előadása

A rendezvény időpontja: 2016. április 13. (**R)**

1. **Kiállítás-látogatás szakvezetéssel**

A Magyar Nemzeti Galériában megrendezett, a Jekatyerinburgi Szépművészeti Múzeum avantgárd gyűjteményét bemutató „A művészet forradalma – Orosz avantgárd az 1910–1920-as években” című kiállítás megtekintése, szakvezetést tart a kiállítás kurátora: Gergely Mariann

A rendezvény időpontja: 2016. április 18. (**K**)

1. **Művészettörténeti ülés**

German Kinga: „Szentségházak és szentségfülkék Erdélyben – Az Oltáriszentség tisztelete”

című előadása

A rendezvény időpontja: 2016. április 25. (**M**)

1. **Épület- és helyszín-bemutatás**

2016-ban új városnéző séta-sorozatot indítottunk, amelynek célja régész és művészettörténész szakemberek vezetésével bejárni a történelmi Pest egy-egy földrajzi egységét, és fokozatosan, északról délre haladva, megtekintve az ott látható régészeti, művészettörténeti, építészeti, irodalmi emlékeket. A sétákkal a Társulat régi hagyományt újított fel, illetve ez a program tekinthető a korábbi Óbudai séták-sorozat folytatásának.

A „Pesti séták” című rendezvény első sétájának időpontja: 2017. május 11. (a séta a régi Nemzeti Színház emlékkövénél indult), szakvezetést tartott: Kemény Mária művészettörténész (**M**)

1. **Kiállítás-látogatás szakvezetéssel**

A szentendrei Ferenczy Múzeum (Művészet Malom) „A világ közepe – Válogatás a Ferenczy Múzeumi Centrum képzőművészeti gyűjteményéből” című kiállításának megtekintése, szakvezetést tartottak a kurátorok: Szabó Noémi és Bodonyi Emőke

A rendezvény időpontja: 2016. május 18. (**K**)

1. **A Társulat 2016. évi vándorgyűlése** Nógrád megyében

Partnerek: Salgótarján, Dornyay Béla Múzeum, Szécsény, Kubinyi Ferenc Múzeum, Balassagyarmat (MNM), Palóc Múzeum

Az 1. napon meglátogatott, szakvezetéssel bemutatott helyszínek: Szirák: 18. századi Teleki–Degenfeld-kastély, Pásztó: Oskolamester háza, üveghuta, ciszterci templom, kolostor romjai, Tar Lőrinc udvarháza, templom, Salgótarján, Dornyay Béla Múzeum: Kiskonferencia régészeti és művészettörténeti előadásokkal, előadók: Shah Gabriella igazgató, művészettörténész, Zandler Krisztián régész, Mordovin Maxim régész, Peák Ildikó művészettörténész; tárlatvezetések a művészeti gyűjteményben, a látványraktárban és az időszakos kiállításokon

A 2. napi program a szlovák oldalon: Somoskő vára, Ógács (középkori templom freskóval, harangtorony), Alsósztregova (Madách Imre szülőháza, emlékkiállítás, síremlék), Rárosmulyad (Szent Erzsébet-templom, plébánia), majd Salgó vára

A 3. napon sor került Salgótarjánban a város építészeti szempontú bemutatására, majd megtekintettük a Szécsény-benczúrfalvi Benczúr-kastélyt és parkját, Szécsényben a Forgács-kastélyt, a ferences templomot és kolostort, Balassagyarmaton a múzeum néprajzi gyűjteményét, a barokk r. k. templomot

A rendezvény időpontja: 2016. május 19–21. (**K**) **(R)** (**M)**

1. **Régészeti ülésszak**

A 2015. év néhány jelentősebb feltárási eredményének bemutatása – Kétnapos rendezvény 4 szekcióüléssel és a fiatal pályakezdő régészek számára a Társulat által 2011-ben alapított „Ad astra”-díj átadása (díjazott: Polónyi Emese)

ŐSKORI SZEKCIÓ

Hága Tamara Katalin – Szolnoki László – Szabó László – Márkus Gábor: Az M4 autópálya (Berettyóújfalu-Nagykereki Országhatár szakasz) 2015. évi 1. kampányának legfontosabb őskori feltárásai

Fülöp Kristóf – Füzesi András: Őskori megtelepedési stratégiák a Berettyó partján – 2015. év ásatási eredményei az M4 autópálya előzetes régészeti feltárásai alapján

Kalli András – K. Tutkovics Eszter: Őskori kutatások a bükkábrányi lignitbánya területén

Szilas Gábor – M. Virág Zsuzsanna: Budapest, III. Csúcshegy-Harsánylejtő őskori településtörténeti vázlata az újabb kutatások tükrében

P. Barna Judit–Eke István–Pásztor Emília–Tokai Zita Mária–Mesterházy Gábor–Pethe Mihály: A lengyeli kultúra újabb körárka Bezeréden (Zala megye)

Vicze Magdolna: Beszámoló a százhalombattai Földváron folyó nemzetközi ásatás eredményeiről

P. Fischl Klára–Tobias. L. Kienlin–Pusztai Tamás: Vertikális perspektívák a bronzkori tellkutatásban. Esettanulmány: Borsodivánka-Nagyhalom

RÓMAI KORI SZEKCIÓ

Bartus Dávid – Borhy László – Delbó Gabriella – Hajdu Barbara – Sey Nikoletta – Számadó Emese: Római kori pince feltárása Brigetio polgárvárosában (Szőny-Vásártér)

Bartus Dávid – Borhy László – Delbó Gabriella – Kis Zita – Számadó Emese: Ásatás a brigetiói legiotábor principiájában 2015-ben (Szőny-MOL-Kiskertek)

Bartus Dávid – Borhy László – Delbó Gabriella – Kis Zita – Számadó Emese: Horreumok Brigetio katonavárosában. Beszámoló a Szőny-Dunapart lelőhelyen 2015-ben végzett feltárásról

Kiss Péter: Római kori szentkerület Győrszentiván határában

Szabó Máté: Helyzetjelentés a cserdi kérdezz-felelekről

Láng Orsolya: Ipari méretek – az aquincum polgárvárosi ún. Enyvfőző ház hitelesítő feltárása 2015-ben

Beszédes József: Késő római temetkezések Campona (Nagytétény) auxiliáris vicusából (BKISZ csatornázási projekt – 2015)

NÉPVÁNDORLÁS KORI SZEKCIÓ

Kalli András – K. Tutkovics Eszter: Szarmata kori lelőhelyhálózat a Csincse-patak völgyében: újabb adatok Bükkábrány-Bánya XVI-Végrézsű lelőhely feltárása után

Patyi Eszter: Római kori szarmata temetőrészlet Csávolyon

F. Kovács Péter – Hoppál Krisztina: Gepida temető Tiszapüspöki határában

Farkas Zoltán: Gepida és avar temetőrészlet Berettyóújfalu határában

Kovacsóczy Bernadett: Avar előkelő sírja Szalkszentmárton határából

Kovacsóczy Bernadett: Avar kori temetőrészlet Hajós-Pincefalu területéről

KÖZÉPKORI SZEKCIÓ

Batizi Zoltán: A váci székesegyház kutatása és I. Géza király nyughelye

Sz. Wilhelm Gábor: Homokba zárt történelem. Felsőalpár templomának kutatása

Szabó Géza – Békefi Mónika – Csányi Viktor – Hajdu Tamás –Király Edit – Kunfalvi Péter – Kustár Ágnes –Szőke Balázs – Buzás Gergely: Bonyhád gótikus templomának kutatása és rekonstrukciója

Buzás Gergely: A szászvári vár 2013–2015. évi régészeti kutatásai

Berta Adrián: Dombóvár-Gólyavár 2015. évi régészeti feltárása

Horváth Antónia – Gál Viktor – Fábián Sára: A IV. szikszói csata tömegsírja

A rendezvény időpontja: 2016. május 24–25. (kedd–szerda) (**R)**

1. **Kiállítás-látogatás szakvezetéssel**

Az Iparművészeti Múzeum „Színekre hangolva” című kiállításának megtekintése, szakvezetést tartottak a kurátorok: Semsey Balázs és Serfőző Szabolcs

A rendezvény időpontja: 2016. május 30. (**K**)

1. **Kiállítás-látogatás szakvezetéssel**

A Budapesti Történeti Múzeum és a Muzeum Historyczne Miasta Krakowa „Közös úton: Krakkó és Budapest a középkorban” című kiállításának megtekintése, szakvezetést tartottak a kiállítás kurátorai: Benda Judit, Kiss Virág, Magyar Károly

A rendezvény időpontja: 2016. június 6. (**K**)

1. **Épület- és helyszín-bemutatás**

A „Pesti séták” című rendezvény 2. sétája (a Király utca a Teréz templomig – szakvezetés: Kemény Mária művészettörténész) az eredetileg tervezett júniusi időpontban az időjárás miatt elmaradt, illetve a szeptember 21-ére tervezett időpontban a séta betegség miatt elmaradt, csakúgy, mint az október 12-re meghirdetett 3. séta (Nagymező utca)

1. **Kiállítás-látogatás szakvezetéssel**

A Budapesti Történeti Múzeum Aquincumi Múzeuma „Jéggel, vagy anélkül? Klímaváltozás és ember az őskortól a középkorig” című kiállítás megtekintése, a kiállítást bemutatta: Tóth Farkas Márton kurátor

A rendezvény időpontja: 2016. szeptember 12. (**K**)

1. **Kiállítás-látogatás szakvezetéssel és épület- és helyszín-bemutatás**

A „Szent Márton és Pannónia” című kiállítás pannonhalmi része, valamint az apátság megtekintése, a kiállítást bemutatták: Takács Imre és Vida Tivadar kurátorok, az apátságban szakvezetést tartott Takács Imre és Galavics Géza

A rendezvény időpontja: 2016. szeptember 23. (**K**), (**R),** (**M**).

1. **A Társulat Archaeometriai Műhelyének rendezvénye**

New methods and interpretation techniques for petroarchaeology and ceramic studies

/ Geológiai vizsgálati módszerek alkalmazása az archaeometriában: új módszerek, illetve régi módszerek új szemlélettel/ című munkaülése

A rendezvény időpontja: 2016. október 17. (**R)**

1. **A Társulat kitüntetettjeinek előadás-sorozata**

A 2016. évben Kuzsinszky-díjjal kitüntetett régész, Ilon Gábor: „Lehet-e népszerű a régészettudomány manapság? Egy kőszeghegyaljai kísérlet példája” című, 2016. október 19-ére tervezett előadása betegség

miatt elmaradt. A program az alábbiak szerint módosult:

Lassányi Gábor előadása: „Halottak titkai Aquincumban – Római kori temető az Óbudai Gázgyárban”

A helyszín és az időpont változatlan maradt: 2016. október 19. (**R)**

1. **Művészettörténeti ülés**

Mecsi Beatrix, művészettörténész (ELTE Távol-keleti Intézet): „Szentből játékbaba és a magányos szent. Avagy: a buddhista szentek (arhatok) és ábrázolásaik Kelet-Ázsiában”

című előadása

A rendezvény időpontja: 2016. október 26. (**M**).

1. **Rendkívüli Közgyűlés, Henszlmann-díj átadása, kiállítás-látogatás szakvezetéssel**

A közgyűlésen megválasztásra került a Társulat új Művészettörténeti szakosztálytitkára, továbbá a Fővárosi Bíróság végzése értelmében elfogadtuk a Társulat módosított alapszabályához a Bíróság által kért hiánypótlást.

A 2016. évi Henszlmann-díjat Kuczogi Zsuzsa, a Budapesti Történeti Múzeum ny. rajztár-vezetője kapta a régészeti és művészettörténeti kutatómunka és bemutatás magas színvonalú elősegítéséért (Laudált: Magyar Károly).

A Budapesti Történeti Múzeum alábbi kiállításainak szakvezetéssel egybekötött megtekintése:

„A budai Királyi Palota Szűz Mária-kápolnája, a Buda „a királyi méltóság széke és trónusa” című állandó középkori kiállítás felújított része, szakvezetést tartott: Benda Judit régész;

„Paloták, polgárházak, templomok a középkorból” – Válogatás a BTM Középkori Főosztályának 2015-ben végzett régészeti feltárásaiból, szakvezetést tartottak: Nyékhelyi Dorottya és Terei György régészek;

„Gyerek / kor / kép – Gyermek a magyar képzőművészetben” szakvezetést tartottak: Aczél Eszter Krisztina és Révész Emese művészettörténészek, a kiállítás kurátorai

A rendezvény időpontja: 2016. november 8. (**K**)

1. **Régészeti ülésszak**

**Az ELTE Régészettudományi Intézet doktori (PhD) hallgatóinak előadása**

Őskori szekció

Szilágyi Kata: A késő neolitikus Lengyeli kultúra délkelet-dunántúli csoportjának kőeszközkészítő tevékenysége

Melis Eszter: Határvidék és kommunikáció problémája az Északnyugat-Dunántúl középső bronzkorában

Fülöp Kristóf: A késő bronzkori halomsíros kultúra temetkezéseinek mikroszintű eseménytörténeti vizsgálata

Tarbay János Gábor: „Öntőműhely depók” a késő bronzkor Ha A2 és Ha B1-es periódusában?

Novinszki-Groma Katalin: Temetkezési szokások a kora vaskorban az Észak-Dunántúlon, süttői példák alapján

Jáky András: A balatonboglári mikrorégió kora vaskora

Tankó Éva: A temetkezési rítus és a hamvasztás

Ókori szekció

Süvegh Eszter: Új megközelítés a groteszk terrakották vizsgálatában – kísérlet egy szintézisre

Nagy Anna: Dél-Pannonia gazdasági kapcsolatai az amphoraleletek tükrében

Hajdu Barbara: Terra sigillaták a szentendrei római tábor 2004–2006 közötti feltárásaiból

Dobosi Linda: Építőanyagok és építéstechnika Brigetióban

Avar kor és középkor szekció

Gulyás Bence: Adatok a kora avar kori Tiszántúl etnikai viszonyaihoz

Kondé Zsófia: Háztartásrégészeti kutatások az avar kori Mezőföldön

Bognár Kata: Kísérlet a késő avar kori sárga kerámia műhelyeinek azonosítására

Csoltkó Emese: Premontrei kolostorok régészeti kutatása a Kárpát-medencében

Hegyi Dóra: Reprezentatív nemesi várépítészet a 16. századi Magyarországon

A rendezvény időpontja: 2016. november 16. (**R)**

1. **A „Magyar régészek és művészettörténészek kutatásai külföldön” sorozatban**

Galántha Márta: „Hétköznapok és rítusok – Egy nigériai hegyi falu portréja” című előadása

A rendezvény időpontja: 2016. november 23. (**R)**

1. **Kiállítás-látogatás szakvezetéssel**

 „Szent Márton és Pannónia” című kiállítás-sorozat szombathelyi részeinek megtekintése

A rendezvény helyszínei:

I. Iseum Savariense (Szent Márton és Pannónia – Kincsek Szent Márton szülőföldjéről)

A kiállítást bemutatták: Tóth Endre és Sosztarics Ottó kurátorok

II. Szombathelyi Képtár (Kortársunk Szent Márton)

III. Szent Márton Látogatóközpont, bemutatta: Kiss Gábor

A rendezvény időpontja: 2016. november 25. (**K**)

1. **A Társulat Archaeometriai Műhelyének rendezvénye**

Az MTA X. Osztály Geokémiai, Ásvány- és Kőzettani Tudományos Bizottságának Archeometriai Albizottsága, a Magyar Régészeti és Művészettörténeti Társulat Archeometriai Műhelye és a Magyar Nemzeti Múzeum közös rendezvénye:

„Az archeometriai kutatás táguló körei II.” című előadóülése

A rendezvény időpontja: 2016. november 30. (**R)**

1. **„A határon túli magyar kulturális örökség kutatása” című sorozat rendezvénye**

Ninkov Olga (Városi Múzeum, Szabadka): „Aczél Henrik (1876–1946) nagyváradi festő és iparművész szecessziós tevékenysége Szabadkán” című előadása

A rendezvény időpontja: 2016. december 7. **(M)**

1. **Régészeti ülés**

Polgár Balázs: „A háború régészete – A HM Hadtörténeti Intézet és Múzeum régészeti kutatásai” című előadása

A rendezvény időpontja: 2016. december 12. (**R)**

**A Társulat tevékenységei:**

Az év során folytattuk az utóbbi években indult előadás-sorozatokat, így a „Társulat kitüntetettjeinek előadásai”, a „Magyar régészek és művészettörténészek kutatásai külföldön” és a „Határon túli magyar kulturális örökség kutatása” címűeket, valamint az épület- és helyszín-bemutatásokat – ezúttal a pesti oldalon –, a két napos, kronologikus feltárási beszámoló-sorozatot, lehetőséget biztosítottunk az ELTE régészeti PHD programjában résztvevő legígéretesebb hallgatók számára kutatási eredményeik bemutatására, számos kiállítás-látogatást kínáltunk. A Társulat tradicionális két szakosztálya (régészeti, művészettörténeti) mellett a régészeti interdiszciplináris részleg számos programot készített elő.

A 2016. évi közgyűlésen átadtuk a Társulat kitüntető érmeit, a kétnapos feltárási beszámoló-sorozaton az „Ad astra”-díjat, novemberben pedig a Henszlmann-díjat. A 2016. évi vándorgyűlés vendéglátói Nógrád megye múzeumai voltak. A Társulat a két napos régészeti beszámoló-sorozattal támogatta a Magyar Régész Szövetség kezdeményezését, a Magyar Régészet Napját.

Bár a Fővárosi Törvényszék a közhasznú jogállás nyilvántartásba vétele érdekében benyújtott kérelmünket pozitívan bírálta el, e döntés ellen a Fővárosi Főügyészség fellebbezést nyújtott be, ezáltal az ügy a Fővárosi Ítélőtábla elé került, mely az elsőfokú döntést megsemmisítette és a Fővárosi Törvényszéket új eljárásra kötelezte. Ennek során a Fővárosi Törvényszék az alapszabály további módosítását, valamint változásbejegyzési kérelem benyújtását írta elő. A Társulat 2016 novemberében rendkívüli közgyűlést tartott, melynek célja közhasznú jogállás nyilvántartásba vétele iránti kérelem kapcsán a szükséges alapszabály-módosítás bemutatása és elfogadtatása volt. A közgyűlést követően – ügyvéd közreműködésével – az előírtak benyújtásra kerültek.

A vezetőség és a választmány az év során több ülést tartott, ezekről emlékeztető készült.

A Társulat javaslatot tett a Schönvisner István- és Forster Gyula-díjakra. A vezetőség több alkalommal vett részt a minisztérium részéről megküldött jogszabály-tervezetek egyeztetésén, illetve véleményezésében. Éltünk a lehetőséggel és javaslatot tettünk az UNESCO MNB részére Kutzián Ida születése 100. évfordulójának megünneplésére 2018-ban az UNESCO jeles személyiségek és történelmi események évfordulója felhívása kapcsán.

A Társulat honlapján és meghívóin számos rendezvényt, eseményt ajánlott tagjai figyelmébe, így pl:

* a Műemléki Világnapot, a Magyar Régészet Napját, a Kulturális Örökség Napját, az Ars Sacra Fesztiválkiállítási programjait, a Kutatók Éjszakáját, a Magyar Tudomány Ünnepét,
* az IAEA TC: Nuclear Technology for Cultural Heritage Characterization and Preservation című előadói ülését
* számos múzeum kiállításait
* szakmai konferenciákat.

A programokat és eseményeket a honlap mellett a Facebookon is követhették az érdeklődők.

A 2016. évi MTA támogatás

javarészt a Társulat kitüntető érmeivel kapcsolatos költségekre

* + 8 db érem újraöntése,
	+ díszdoboz, mappa vásárlása,
	+ az oklevelek grafikus munkái,
	+ az érmek gravírozása;

valamint

* + a meghívók nyomdai költségeire és postázására,
	+ a Pannonhalma- szakmai kirándulás járulékos kiadására,
	+ irodaszerekre, eszközbeszerzésre

került felhasználásra.

összeállította:

Wollák Katalin

főtitkár